CELEX: 62013CN0175
Language: mt
Date: 2013-03-28 00:00:00
Title: Kawża C-175/13: Talba għal deċiżjoni preliminari mressqa mir-Riigikohus (l-Estonja) fit- 28 ta’ Marzu 2013 — MTÜ Liivimaa Lihaveis vs Eesti-Läti programmi 2007-2013 Seirekomitee

1.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 156/24
            
         Talba għal deċiżjoni preliminari mressqa mir-Riigikohus (l-Estonja) fit-28 ta’ Marzu 2013 — MTÜ Liivimaa Lihaveis vs Eesti-Läti programmi 2007-2013 Seirekomitee
   (Kawża C-175/13)
   2013/C 156/39
   Lingwa tal-kawża: l-Estonjan
   
      Qorti tar-rinviju
   
   Riigikohus
   
      Partijiet fil-kawża prinċipali
   
   
      Rikorrenti: MTÜ Liivimaa Lihaveis
   
      Konvenuta: Eesti-Läti programmi 2007-2013 Seirekomitee
   
      Terz: Ministeru tal-Intern tar-Repubblika tal-Estonja
   
      Domandi preliminari
   
   
               2.1.
            
            
               Matul l-istabbiliment tal-kumitat ta’ monitoraġġ imsemmi fl-Artikolu 63(2) tar-Regolament tal-Kunsill (KE) Nru 1083/2006, tal-11 ta’ Lulju 2006 (1) u fl-Artikolu 14(3) tar-Regolament (KE) Nru 1080/2006 tal-Parlament Ewropew u tal-Kunsill, tal-5 ta’ Lulju 2006 (2), l-Istati Membri li jipparteċipaw fil-programm bejn l-Estonja u l-Latvja għall-perijodu 2007-2013 (Eesti-Läti programm 2007-2013), skont it-tielet sentenza tal-Artikolu 19(1) TUE u l-ewwel paragrafu tal-Artikolu 47 tal-Karta tad-Drittijiet Fundamentali tal-Unjoni Ewropea, huma meħtieġa jiddeterminaw, bi ftehim, liema qorti kompetenti tista’ tiddeċiedi rikorsi kontra d-deċiżjonijiet tal-kumitat ta’ monitoraġġ u l-liġi li abbażi tagħha għandhom jiġu deċiżi tali rikorsi?
            
         
               2.2.
            
            
               Fil-każ ta’ risposta affermattiva għad-domanda 2.1, fl-assenza ta’ tali ftehim, il-fatt li qorti tal-Istat Membru tan-nazzjonalità tar-rikorrent tiddeċiedi dwar rikors kontra deċiżjoni tal-kumitat ta’ monitoraġġ fuq il-bażi tad-dritt nazzjonali jikkonforma mal-Artikolu 63(2) tar-Regolament Nru 1082/2006?
            
         
      (1)  Regolament tal-Kunsill (KE) Nru 1083/2006, tal-11 ta’ Lulju 2006, li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta’ Koeżjoni u li jħassar ir-Regolament (KE) Nru 1260/1999 (ĠU L 2010, p. 25).
   
      (2)  Regolament (KE) Nru 1080/2006 tal-Parlament Ewropew u tal-Kunsill, tal-5 ta’ Lulju 2006, dwar il-Fond Ewropew għall-Iżvilupp Reġjonali u li jħassar ir-Regolament (KE) Nru 1783/1999 (ĠU L 210, p. 1).